En 24-årig kvinde fra Hobro-området er blevet sigtet for vold mod tjenestemand, efter hun langede en lussing til en civilbetjent.

En civil politipatrulje var sent lørdag blevet kaldt ud til en restauration i Hobro for at tøjle nogle optøjer. Det var i den forbindelse, at betjentene henvendte sig til en persongruppe uden for stedet for at få fat i en person, som havde været indblandet i optøjerne. Det var dog ikke den person, som endte med at stjæle politiets fokus. I persongruppen stod nemlig en 24-årig kvinde, som ville blande sig i sagen. Hun valgte til sidst at uddele en lussing til en af betjene. Civilbetjene havde ifølge vagtchef ved Nordjyllands Politi, Per Jørgensen, legitimeret sig inden. Kvinden blev efterfølgende anholdt og er siden blevet sigtet for vold mod tjenestemand.